EkBass/fiwiki-20250220-pages-articles huggingface dataset:
Abdulrazak Gurnah

Abdulrazak Gurnah (s. 20. joulukuuta 1948Metzler Lexikon Weltliteratur, Band 2: G–M, s. 82. Springer-Verlag, Stuttgart 2006. ISBN 978-3-476-02095-6 Sansibar, Sansibarin sulttaanikunta) on tansanialaissyntyinen Britanniassa asuva kirjailija, kirjallisuuskriitikko ja yliopisto-opettaja (emeritusprofessori), joka kirjoittaa englanniksi. Gurnah asuu Canterburyssä. Vuonna 1964 Sansibarissa tapahtui vallankumous, jonka seurauksena arabitaustaisia kansalaisia vainottiin. 18-vuotias Gurnah joutui pakenemaan kotimaastaan; syyskuussa 1967 hän muutti Britanniaan. Hän opiskeli alemman yliopistotutkinnon (B.A.) Christ Church Collegessa Canterburyssä (tutkintojen myöntäjänä Lontoon yliopisto). Vaikka Gurnahin äidinkieli on swahili, 21-vuotiaana pakolaisena hän ryhtyi kirjoittamaan englanniksi. Hän jatkoi opintojaan Kentin yliopistossa Canterburyssä. Jatko-opintoja seurasi pitkä yliopistollinen ura. Vuonna 1982 hän valmistui filosofian tohtoriksi Kentin yliopistosta; väitöskirja oli otsikoitu Criteria in the Criticism of West African Fiction. Hän toimi opettajana nigerialaisessa Bayeron yliopistossa Kanossa (1980–1982). Tämän jälkeen Gurnah työskenteli Kentin yliopiston englannin kielen laitoksen opettajana. Professoriksi hänet nimitettiin vuonna 2004. Hän jäi eläkkeelle englannin kielen ja postkolonialistisen kirjallisuuden emeritusprofessorina. Gurnah on tunnettu pakolaisuutta ja maahanmuuttoa käsittelevistä teoksistaan. Hänen kirjailijan uransa ensimmäinen romaani Memory of Departure julkaistiin vuonna 1987. Englanninkielisten lukijoiden parissa Gurnahin romaaneista tunnetuin on Paradise (1994), joka oli ehdolla Booker-palkinnon saajaksi; myös hänen kirjansa By the Sea (2001) oli ehdolla Booker-palkinnon saajaksi. Suomessa Gurnah on ollut varsin tuntematon kirjailija, koska yhtään hänen teoksistaan ei ollut suomennettu ennen vuotta 2021. Ruotsinnos Paradise-teoksesta on kuitenkin olemassa ja Ruotsin akatemian suomalaisjäsen, kirjailija Tua Forsström luonnehtii sitä ”ihanaksi romaaniksi”. Ruotsin akatemia myönsi Gurnahille Nobelin kirjallisuuspalkinnon vuonna 2021. ==Teoksia== * Memory of Departure (1987) * Pilgrim’s Way (1988) * Dottie (1990) * Paradise (1994) * Admiring Silence (1996) * By the Sea (2001) * Desertion (2005) * My Mother Lived on a Farm in Africa, novellikokoelma (2006) * The Cambridge Companion to Salman Rushdie, toimite (2007) * The Last Gift (2011) * The Urge to Nowhere, novelli (2011) * The Arriver’s Tale, novelli (2016) * Gravel Heart (2017) * The Stateless Person’s Tale, novelli (2019) * Afterlives (2020) ===Suomennokset=== * * * ==Lähteet== ==Aiheesta muualla== * Abdulrazak Gurnah. Biobibliographical notes. Nobel-säätiö. Luokka:Nobelin kirjallisuuspalkinnon saajat Luokka:Tansanialaiset kirjailijat Luokka:Kirjallisuuskriitikot Luokka:Professorit Luokka:Vuonna 1948 syntyneet Luokka:Elävät henkilöt
Aarne Tuomola

Aarne Alfred Tuomola (8. elokuuta 1895 Viipurin maalaiskunta – 26. tammikuuta 1974 Helsinki) oli suomalainen insinööri ja yritysjohtaja, joka sai teollisuusneuvoksen arvonimen.Biografia-sampo: Aarne Tuomola Viitattu 7.10.2021. Tuomolan vanhemmat olivat maanviljelijä Kustaa Tuomola ja Amanda Nyman. Tuomola aloitti opinnot Tampereen teknillisessä opistossa 1914, mutta keskeytti ne Suomen sisällissotaan valkoisten puolella osallistuakseen. Koneenrakennusinsinööriksi hän valmistui sodan jälkeen vuonna 1920 ja meni töihin Tampellaan urakka- ja hinnoittelukonttorin esimieheksi. Vuonna 1927 hän siirtyi teknilliseksi johtajaksi Kokkolaan WoodWool -yhtiöön, mutta palasi sieltä kolmen vuoden päästä Tampellaan, konepajainsinööriksi ja aseosaston johtajaksi. Vuonna 1942 hän tuli Rafael Lönnströmin omistamien yhtiöiden palvelukseen Raumalle, vuodesta 1943 Ammus-yhtiön toimitusjohtajaksi ja vuodesta 1944 Rafu Lönnström -yhtiön ja Sytytin-yhtiön toimitusjohtajaksi. Tuomola sopeutti yhtiöt sotatarvikemateriaalien tuotannosta sotakorvaustuotteisiin, toimien yhteistyössä Sotevan kanssa, ja edelleen valmistamaan muita tuotteita kuten viljankuivatuslaitteita ja maatalous- ja myllyteollisuuskoneita. Teollisuusneuvoksen arvon Tuomola sai 1957. Eläkkeelle tehtävistään hän jäi vasta 75-vuotiaana, keväällä 1971.Kuolleita. Helsingin Sanomat, 30.1.1974, s. 11. ==Lähteet== Luokka:Suomen sisällissodan valkoiset Luokka:Suomalaiset insinöörit Luokka:Suomalaiset yritysjohtajat Luokka:Vuonna 1895 syntyneet Luokka:Vuonna 1974 kuolleet
Rædwulf

Rædwulf tai Raedwulf (k. 844) oli lyhyen aikaa Northumbrian kuningas vuonna 844. Rædwulf syrjäytti kuningas Æthelred II:n ja oli kuninkaana niin kauan, että hän ehti lyöttää kolikoita. Tanskalaiset viikingit tappoivat kuitenkin hänet jo samana vuonna Alutthelian taistelussa. Rædwulfin kuoleman jälkeen Æthelred II palasi valtaistuimelle. == Lähteet == Luokka:Englannin anglosaksikuninkaat Luokka:Vuonna 844 kuolleet
Kari Tapanen

Kari Tapanen (s. 5. huhtikuuta 1962 Kitee) on suomalainen pesäpalloilija. Tapanen edusti pääsarjaurallaan kasvattajaseuraansa Kiteen Urheilijoita ja Imatran Pallo-Veikkoja. Tapanen saavutti urallaan yhden SM-kullan kaudella 1991 ja kolme SM-hopeaa kaudella 1989, kaudella 1990 ja kaudella 1993. Tapanen pelasi urallaan kuusi Itä–Länsi-ottelua vuosina 1987, 1989, 1990, 1991, 1992 ja 1993. Hän pelasi ulkokentällä kolmosvahtina. Tapanen pelasi urallaan pesäpallon SM-sarjassa ja Superpesiksessä yhteensä 298 runkosarjaottelua. Näissä hän löi 13 kunnaria ja 250 tavallista juoksua, toi 207 juoksua ja keräsi 1 621 kärkilyöntiä. Tapanen pelasi urallaan 43 ylemmän loppusarjan ottelua. Näissä hän löi 22 tavallista juoksua, toi 27 juoksua ja keräsi 232 kärkilyöntiä. https://www.pesis.fi/wp-content/uploads/2021/02/Tapanen- Kari.xlsx == Lähteet == Luokka:Suomalaiset pesäpalloilijat Luokka:Vuonna 1962 syntyneet Luokka:Elävät henkilöt
Väinö Uurtamo

Väinö Ludvig Uurtamo (synt. Sundell, 11. marraskuuta 1884 Turku – 7. elokuuta 1933 Tammisaari) oli suomalainen ammattiyhdistystoimitsija. Sisällissodan aikana Uurtamo oli Työväen pääneuvoston jäsen ja myöhemmin hän vaikutti kommunistisessa liikkeessä. Uurtamo kuoli Tammisaaren pakkotyölaitoksessa kesällä 1933 tapahtuneen nälkälakon seurauksena. Hän oli yksi neljästä nälkälakon vaatimasta uhrista. == Elämä == Uurtamo oli ammatiltaan peltiseppä. Hän työskenteli muun muassa G. W. Sohlbergin verstaalla sekä ensimmäisen maailmansodan aikana myös Ruotsissa ja Venäjällä. 1910-luvun alussa Uurtamo liittyi Helsingin peltiseppien ammattiosastoon. Sisällissodan käynnistyttyä Uurtamo liittyi Helsingin punakaartiin ja oli hetken Vilppulan rintamalla, kunnes palasi Helsinkiin, jossa hänet valittiin Työväen pääneuvoston jäseneksi. Helsingin taistelun aikana Uurtamo pakeni kansanvaltuuskunnan mukana Viipuriin, josta hän edelleen 28. huhtikuuta jatkoi pakolaislaivalla Pietariin. Uurtamo vietti kuukauden Buin pakolaisleirillä, mutta päätti palata Suomeen perheensä luokse. Hänet vangittiin rajalla heinäkuun alussa ja siirrettiin kuulustelujen jälkeen Viipurin vankileirille. Heinäkuun lopussa Uurtamo sai valtiopetoksesta elinkautisen kuritushuonetuomion. Hän pääsi armahduslakien nojalla ehdonalaiseen tammikuussa 1922. Vuonna 1925 Uurtamo valittiin Suomen Metallityöntekijäin Liiton liittoneuvoston puheenjohtajaksi ja hän toimi pitkään myös Suomen Ammattijärjestön alaisen Helsingin teollisuusneuvoston johtopaikoilla. Uurtamo vangittiin poliittisen toimintansa vuoksi syksyllä 1930 ja hän sai 5 vuoden kuritushuonetuomion valtiopetoksen valmistelusta. Uurtamo kuoli elokuussa 1933 Tammisaaren pakkotyölaitoksessa nälkälakon yhteydessä tapahtuneen pakkoruokinnan seurauksena. Uurtamon sieraimesta työnnetty letku meni ruokatorven sijaan henkitorveen ja siihen kaadettu maito päätyi hänen keuhkoihinsa. Uurtamo kuoli parin viikon kuluttua keuhkotulehdukseen. Uurtamo oli jo nälkälakon alkaessa kärsinyt usean päivän ajan vesi-leipä-rangaistusta, minkä johdosta vankineuvosto antoi hänelle luvan jäädä lakon ulkopuolelle, mutta Uurtamo halusi liittyä siihen. Sellitoverin kertoman mukaan hän oli jo muutaman päivän kuluttua niin huonossa kunnossa, ettei pysynyt edes pystyssä. Uurtamo haudattiin Malmin hautausmaalle. Lehtitietojen mukaan hänen hautajaisiinsa kokoontui 1 500 saattajaa, mutta poliisi ei päästänyt haudalle kuin kukkaseppeleiden kanssa liikkeellä olleet. Haudalla poliisi keskeytti Mary Pekkalan puheen ja pidätti muutamia henkilöitä. Syyskuussa Uurtamon leski Liisa Uurtamo jätti oikeuskanslerille kirjelmän, jossa hän vaati tutkimusta miehensä kuolemasta, mutta se ei johtanut toimenpiteisiin. == Lähteet == Luokka:Suomalaiset ammattiyhdistysjohtajat Luokka:Suomen sosialistisen työväenpuolueen poliitikot Luokka:Työväen pääneuvoston jäsenet Luokka:Vuonna 1884 syntyneet Luokka:Vuonna 1933 kuolleet
Feel the Burn

Feel the Burn on suomalaisen rockyhtye Brother Firetriben viides studioalbumi, joka julkaistiin 18. syyskuuta 2020. Albumilta julkaistiin singlenä kappaleet ”Rock In The City”, ”Bring On The Rain”, ”Night Drive”, ”Chariot Of Fire” sekä ”Love Is A Beautiful Lie”. Albumilla on mukana yhtyeen uusi kitaristi Roope Riihijärvi, mutta Emppu Vuorinen soittaa kahdessa kappaleessa koska oli vielä yhtyeessä kun albumin työstäminen aloitettiin. == Kappaleet == # # # # # # # # # # == Kokoonpano == * Pekka Heino – laulu * Roope Riihijärvi – kitara * Jason Flinck – basso * Hannes Pirilä – rummut * Tomppa Nikulainen – kosketinsoittimet == Arvostelut == * Desibeli.net: Brother Firetribe: Feel the Burn Viitattu 7.10.2021. * Imperiumi: 8½/10Levyarvostelu: Brother Firetribe - Feel the Burn Viitattu 7.10.2021. * Inferno: Surunpilaajien homma toimii ja laatu pitää – arviossa Brother Firetribe Viitattu 7.10.2021. * Kaaoszine: 9+/10Piristysruiske alkavaan syksyyn – arviossa Brother Firetriben ”Feel The Burn” Viitattu 7.10.2021. * Soundi: Levyarvio: Ei möksöttää saa, ei murjottaa saa – Brother Firetribe kruisailee hyvän mielen valtatiellä Viitattu 7.10.2021. == Lähteet == Luokka:Vuoden 2020 albumit Luokka:Brother Firetriben albumit
Monthou-sur-Cher

Monthou-sur-Cher on kunta Ranskassa Loir-et-Cherin departementissa Centre-Val de Loiren alueella. Se sijaitsee Cherjoen varrella, noin 31 kilometriä Bloisin kaupungista etelään. Kunnan nähtävyyksiä on linna Château du Gué-Péan. Linna on rakennettu 1500-luvulla, ja sen tunnusmerkki on sen keisarillinen torni, joka erottuu linnan kolmesta muusta tornista. Linnan paikalla on aikanaan ollut roomalaisten leiri, ja myöhemmin keskiajalla 800-luvulla puolustusrakennelmia viikinkien hyökkäyksiä vastaan. Kaikissa on ollut sama neliönmallinen rakenne. Linnan omistaa nykyään ranskalainen arkkitehti Denis Laming, joka on tullut tunnetuksi suunnittelemistaan Futuroscope -rakennuksista. Linnaan on mahdollista päästä tutustumaan. ==Lähteet== ==Aiheesta muualla== Luokka:Loir-et-Cherin kunnat
Seigy

Seigy on kunta Ranskassa Loir-et-Cherin departementissa Centre-Val de Loiren alueella. Se sijaitsee Cherjoen varrella, noin 45 kilometriä Bloisin kaupungista etelään. Seigy on maatalouskunta, jonka päätuotanto on viininviljelyssä. Naapurikunta Saint-Aignanissa oleva eläintarha ZooParc de Beauval työllistää myös Seigyn asukkaita. Kunnassa on kaksi hotellia eläintarhassa vieraileville matkailijoille. Seigyn kirkko on peräisin 1200-luvulta, ja se kuului aikanaan Pontlevoyn luostarille. ==Tunnettuja kuntalaisia== *Nicolas Vogondy (s.1977), entinen kilpapyöräilijä ==Lähteet== ==Aiheesta muualla== Luokka:Loir-et-Cherin kunnat
Olžas Suleimenov

Olžas Suleimenov (s. 1936 Alma Ata, Kazakkien autonominen sosialistinen neuvostotasavalta, Neuvostoliitto) on kazakstanilainen kirjailija. Hän on ammatiltaan geologi ja kirjoittaa venäjäksi. Hän on valmistunut kuitenkin Gorkin kirjallisuusinstituutista 1961. Teokset ovat hengeltään eksoottisen perinteisiä. Hän on tutkinut slavistiikkaa ja turkologiaa, ja se näkyy myös hänen kaunokirjallisessa tuotannossaan. ==Suomennetut teokset== * Igorin laulu, suom. Paavo Rintala, Helsinki: Otava 1992 ISBN 951-1-12474-9 ==Suomennettuja runoja== ;LähdeO. Suleimenov, Luettelo suomennetuista runoista. Lahden kaupunginkirjaston runotietokanta. Päivitetty 28.9.2021, viitattu Julkaisussa Punalippu: Karjalan ASNT:n kirjailijaliiton kaunokirjallinen ja yhteiskunnallis-poliittinen aikakausjulkaisu (1982: 6) on Reijo Takalan suomentamia runoja: * Maisema * Minä palaan * Omena ==Lähteet== ==Aiheesta muualla== Luokka:Kazakstanilaiset kirjailijat Luokka:Vuonna 1936 syntyneet Luokka:Elävät henkilöt
Andrew Watt

Andrew Watt (myös Andrew Wotman, s. 20. lokakuuta 1990 New York, New York, Yhdysvallat), joka tunnetaan myös taiteilijanimellä Watt, on yhdysvaltalainen laulaja, lauluntekijä, tuottaja ja multi-instrumentalisti. Hän perusti hard rock -yhtye California Breedin yhdessä Glenn Hughesin ja Jason Bonhamin kanssa vuonna 2013. Yhtye julkaisi ensimmäisen albuminsa California Breed vuonna 2014 ja lopetti sitten toimintansa. Watt on tuottanut ja kirjoittanut musiikkia muun muassa Justin Bieberille, Selena Gomezille, Bebe Rexhalle ja Hailee Steinfeldille. Vuonna 2021 hänet palkittiin vuoden tuottajan Grammy- palkinnolla. == Lähteet == Luokka:Vuonna 1990 syntyneet Luokka:Elävät henkilöt Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Yhdysvaltalaiset multi- instrumentalistit Luokka:Grammy-palkinnon saajat
Raatihuonevilliviini

Raatihuonevilliviini eli raatihuoneviini (Parthenocissus tricuspidata) on Itä- Aasiasta kotoisin oleva koristekasvina tunnettu köynnös. Se on puuvartinen, kärhellinen köynnös, joka kasvaa kahdesta kymmeneen metriä pitkäksi. Se muistuttaa ulkoasultaan imukärhi- tai säleikkövilliviiniä, joihin verrattuna lajin lehdet ovat erilaiset. Raatihuonevilliviinin lehdet ovat yksiosaiset, kolmiliuskaiset, herttatyviset, kooltaan 5–9 senttimetriä. Kukat ovat pieniä, vihertäviä, viisilukuisia ja hedelmänä on marja. Raatihuonevilliviini esiintyy alkuperäisenä Koreassa, Japanissa, Itä- ja Koillis-Kiinassa, Venäjän Kaukoidän Primorjessa, Taiwanissa ja Vietnamissa.Plants of the World Online: Parthenocissus tricuspidata (Siebold & Zucc.) Planch. Viitattu 7.10.2021. == Lähteet == == Aiheesta muualla == * Suomen Lajitietokeskus: Raatihuonevilliviini – Parthenocissus tricuspidata Luokka:Villiviinit
Li Wenwen

Li Wenwen (, s. 5. maaliskuuta 2000) on kiinalainen painonnostaja ja olympiavoittaja. Li kilpailee yli 87 kg sarjassa. Hän voitti olympiakultaa Tokion kesäolympialaisissa 2020 kyseisessä sarjassa. Hän työnsi 180 kg ja tempaisi 140 kg, jotka olivat kummatkin kilpailun parhaita tuloksia. Yhteistulos 320 kg on olympiaennätys. Lin toinen olympiakulta tuli Pariisissa 2024, jolloin raskain sarja oli yli 81-kiloiset. Li käytti vain neljä yritystä, sillä hän jätti tempauksessa viimeisen yrityksen väliin ja työnnössä tuli vain viimeisellä yrityksellä juhlimaan lavalle. Hänen yhteistuloksensa oli 309 kg, ja hän voitti kultaa 10 kg:n erolla Park Hye-jeongiin. Li on voittanut lisäksi maailmanmestaruuden yli 87 kg sarjassa vuosina 2019 ja 2022 sekä Aasian-mestaruuden vuosina 2019, 2021 ja 2023. == Lähteet == Luokka:Kiinalaiset painonnostajat Luokka:Kiinalaiset olympiavoittajat Luokka:Vuonna 2000 syntyneet Luokka:Elävät henkilöt
Disneysaatio

Disneysaatio tai disneyfikaatio tarkoittaa prosessia, jossa Disney- teemapuistojen periaatteet tulevat vallitseviksi yhä useammilla amerikkalaisilla ja muun maailman yhteiskuntasektoreilla. Käsitteen keksi sosiologi Alan Bryman vuonna 2004 rinnakkaistermiksi samana vuonna keksitylle mcdonaldisaatio-käsitteelle. Disneysaatiota tapahtuu kulutukseen ja palveluun tarkoitetuissa matkailu- ja viihdepaikoissa, kuten hotelleissa, ravintoloissa, ostoskeskuksissa ja kaupoissa. Bryman näkee disneysaatiossa neljä osa-aluetta: # Teemoittelu. Instituutiot ottavat käyttöön narratiivin, joka on instituution ulkopuolinen. Narratiivin avulla tavalliseen kuluttamiseen lisätään houkuttelevuutta. Esimerkki tällaisesta on ravintolan käyttämä elokuvanarratiivi tai luontonarratiivi. # Hybridikulutus. Erilaisia kulutuksen muotoja kootaan yhteen, kuten kaupat ravintoloiden kyljessä, huvipuistot hotellien tai ostoskeskusten kyljessä, tai hotelli-kasinot. Tällä tavalla kuluttajat pidetään samassa kohteessa pidempään. # Tuotteistaminen. Yritykset myyvät tavaroita, jotka jäljittelevät tai esittelevät sen kuvastoa tai logoa. Tällaisia tavaroita ovat esimerkiksi T-paidat, mukit ja kynät. Tällä tavalla kuvasta lypsetään mahdollisimman paljon tuottoa. # Performatiivinen työ. Kulutusympäristön työntekijöltä odotetaan entistä enemmän sitä, että he näkevät oman työnsä performanssina, kuten teatterissa. Tätä tavoitellaan rohkaisemalla työntekijöitä esimerkiksi hymyilemään. ==Lähteet== ==Aiheesta muualla== * Luokka:Kulttuurisosiologia Luokka:Kulttuurin globalisaatio Luokka:Disney
Dermott Lennon

Dermott Lennon (s. 12. kesäkuuta 1969) on irlantilainen esteratsastaja. Hän voitti Liscalgot-ratsullaan henkilökohtaisen maailmanmestaruuden Jerezin MM- kilpailuissa vuonna 2002. Hän voitti joukkuekilpailussa Euroopan-mestaruuden vuonna 2001. == Lähteet == Luokka:Irlantilaiset esteratsastajat Luokka:Vuonna 1969 syntyneet Luokka:Elävät henkilöt
Ludger Beerbaum

Ludger Beerbaum (s. 26. elokuuta 1963 Detmold) on saksalainen esteratsastaja. Hän on voittanut neljä olympiakultaa. Barcelonassa 1992 hän voitti Classic Touch -ratsullaan kultaa henkilökohtaisessa kilpailussa. Soulissa 1988 (ratsuna The Freak), Atlantassa 1996 (ratsuna Ratina Z) ja Sydneyssä 2000 (ratsuna Goldfever 3) hän voitti kultaa joukkuekilpailussa. Ateenassa 2004 hän oli avajaisissa Saksan joukkueen lipunkantaja mutta menetti esteratsastuksen joukkuekilpailun kultamitalin, kun dopingtestissä hevosesta löytyi kiellettyä beetametasoni-kortisonia. Pekingin olympialaisissa 2008 Beerbaum sijoittui henkilökohtaisessa kilpailussa seitsemänneksi mutta Rio de Janeirossa 2016 hän saavutti joukkuekilpailussa pronssia. == Lähteet == Luokka:Saksalaiset esteratsastajat Luokka:Saksalaiset olympiavoittajat Luokka:Vuonna 1963 syntyneet Luokka:Elävät henkilöt
H.E.R.

H.E.R., oikealta nimeltään Gabriella Sarmiento Wilson (s. 27. kesäkuuta 1997 Vallejo, Kalifornia, Yhdysvallat), on yhdysvaltalainen R&B-laulaja;, lauluntekijä, kitaristi ja tuottaja. Hän on julkaissut kolme albumia. Niistä ensimmäinen, H.E.R., julkaistiin vuonna 2017, I Used to Know Her vuonna 2019 ja Back of My Mind vuonna 2021. Wilson on voittanut neljä Grammy-palkintoa, muun muassa vuoden laulun palkinnon vuonna 2020 julkaistulla kappaleellaan ”I Can’t Breathe”, sekä parhaan laulun Oscar-palkinnon kappaleellaan ”Fight for You”, joka esiintyy elokuvassa Judas and the Black Messiah. == Diskografia == === Studioalbumit === * H.E.R. (2017) * I Used to Know Her (2019) * Back of My Mind (2021) == Lähteet == == Aiheesta muualla == * Kotisivut * Luokka:Vuonna 1997 syntyneet Luokka:Elävät henkilöt Luokka:Yhdysvaltalaiset rhythm and blues -laulajat Luokka:Yhdysvaltalaiset lauluntekijät Luokka:Yhdysvaltalaiset kitaristit Luokka:Yhdysvaltalaiset musiikkituottajat Luokka:Grammy-palkinnon saajat Luokka:Oscar-palkinnon saajat
Al-Ma’un

Al-Ma'un (, ) on Koraanin 107. suura. Se luokitellaan mekkalaiseksi tai medinalaiseksi, ja siinä on seitsemän jaetta.Hämeen-Anttila 1997, s. 229 == Teksti == Teksti käsittelee tekopyhää rukoilijaa, ja viitataan sellaisen miehen kohtaloon viimeisellä tuomiolla. Suura kuuluu Ahsen-Bören suomennoksessa seuraavasti:Koraani, 1942 # Mitä ajattelet miehestä, joka sanoo tulevaa tuomiota valheeksi? # Hän kohtelee orpoa karkeasti # eikä kehota ruokkimaan köyhiä. # Voi niitä rukoilevia, # jotka eivät sen enempää rukouksista huolehdi, # jotka hyvää tekevät vain näön vuoksi # ja kitsaasti jättävät almut antamatta! == Islamilainen selitys == 'Alī ibn Ahmad al-Wāhidīn (k.1075) mukaan Muqatil ja al-Kalbi ilmoittivat, että suuran tarkoittama mies oli Al-'As ibn Wa'il al-Sahmi. Ibn Jurayj kuitenkin katsoo, että kyseessä oli Abu Sufyan ibn Harb, jolla oli tapana teurastaa kaksi kamelia joka viikko. Kun orpo tuli pyytämään häneltä jotain, Abu Sufyan ajoi tämän pois kepillä lyöden. Tämän jälkeen Jumala antoi ilmoituksena suuran 107.Asbab al-Nuzul, 2011 == Katso myös == * Islam * Koraani * Muhammed * Suura == Lähteet == * * * === Viitteet === == Aiheesta muualla == * Suura 107 Luokka:Suurat
Lars Nieberg

Lars Nieberg (s. 24. heinäkuuta 1963 Wittingen) on saksalainen esteratsastaja. Hän voitti olympiakultaa joukkuekilpailussa Atlantassa 1996 ratsunaan For Pleasure ja Sydneyssä 2000 ratsunaan Esprit FRH. Henkilökohtaisessa kilpailussa hän sijoittui Atlantassa 20:nneksi ja Sydneyssä neljänneksi. == Lähteet == Luokka:Saksalaiset esteratsastajat Luokka:Saksalaiset olympiavoittajat Luokka:Vuonna 1963 syntyneet Luokka:Elävät henkilöt
Juho Talassaari

Juho Fredrik Talassaari oli suomalainen kanttori ja urkuri. Hänet tunnetaan Nummen seurakunnan pitkäaikaisena kanttoriurkurina. Talassaari syntyi Tampereella 19. maaliskuuta 1871 ja hänen vanhempansa olivat Kustaa Fredrik Teckemander, sekä Maria Kristiina Teckemander. Vuonna 1906 sukunimi Teckemander suomennettiin muotoon Talassaari. Talassaari meni naimisiin kansakoulunopettaja Iida Amanda Kilttin kanssa ja pari sai seitsemän lasta. Vuonna 1903 Talassaari perheineen muutti Nummelle, Uudellemaalle, jonne Talassaari oli valittu kanttoriurkurin virkaan. Virassa Talassaari oli kuolemaansa asti, yhteensä 52 vuotta. Juho Fredrik Talassaari kuoli 8. huhtikuuta 1955 Nummella. == Lähteet == Luokka:Suomalaiset kanttorit Luokka:Suomalaiset urkurit Luokka:Vuonna 1871 syntyneet Luokka:Vuonna 1955 kuolleet Luokka:Nummi (Lohja)
Veininmylly

Veininmylly, aikaisemmin ”Söderlingin mylly”, sijaitsee Keravanjoen varrella Vantaan Tikkurilassa. Se valmistui Tikkurilan Silkki -tehdasrakennuksen itäpuolelle Kuninkaantien varteen vuonna 1934. == Historia == Myllyn rakennutti Ernst Söderling, joka hankki tontin vuonna 1934. Hän oli aikaisemmin hoitanut isänsä perinteistä vesimyllyä Hanabölessä nykyisellä Havukoskella vuodesta 1904 lähtien. Uusi kaksikerroksinen mylly Tikkurilassa oli käyttövalmiina vuoden 1935 alussa, ja rakennusta laajennettiin vielä vuonna 1944. Yrityksen nimeksi tuli Tikkurilan Vehnämylly. Rakennuksen voimanlähteenä oli uutta tekniikkaa edustava polttomoottori ja vuodesta 1945 alkaen sähkömoottori. 1950-luvun alussa myllyn tuotannossa oli voimakkain kausi. Söderlingin mylly erikoistui vehnäjauhon tuottamiseen ja palveli koko lähitienoota. Myllyn toiminta päättyi 1950-luvulla, ja Vantaan kaupunki osti rakennuksen vuonna 1987. Rakennus kunnostettiin ja vuokrattiin, ja se avattiin Veininmylly-nimisenä kesäkahvilana vuonna 1990. Myllyllä sijaitsevalla tanssilavalla on järjestetty kesäteatteria ja rantatansseja. === Myllyn ja huvilan tyhjentyminen === Veininmylly on merkittävän korjauksen tarpeessa, ja Vantaan kaupunki on laittanut rakennuksen myyntiin vuonna 2020. Kaupunki purki kahvilan vuokrasopimuksen vuonna 2018. Myllyn vieressä sijaitsee vuonna 1939 valmistunut Villa Söderbo, Ernst Söderlingin ja hänen perheensä kotitalo, joka on myöhemmin toiminut taiteilija-asuntona. Veininmyllyn konttori sijaitsi asuintalon alakerrassa. Myös Villa Söderbo laitettiin myyntiin vuonna 2020. Kaupungin mukaan huvila on asuinkelvoton ilman mittavaa korjausta. Molemmat rakennukset on suojeltu asemakaavassa vuodesta 2008 lähtien. Veininmyllyn itäpuolella sijaitsi Åvikin huvila, joka vuonna 2013 purettiin ja korvattiin leikkipaikalla. Rakennusten pihapiiriin on suunniteltu kesäkeidasta uusine tanssilavoineen ja terasseineen. Maaperä rakennusten alla on kuitenkin todettu epävakaaksi ja vaatii vakauttamistöitä. Vantaan kaupunki tekee rakennuksiin välttämättömät korjaukset. Rakennukset tullaan laittamaan julkiseen myyntiin ja hinta määräytyy tarjousten perusteella. Korjaustyöt oli tarkoitus aloittaa syksyllä 2023. Työ kuitenkin viivästyi, koska ennen remonttia tontille pitää rakentaa savisen maapohjan vakauden varmistava teräsponttiseinä. Se rakennetaan kesän 2024 aikana. == Lähteet == == Aiheesta muualla == Luokka:Suomen myllyt Luokka:Tikkurila Luokka:Vantaan suojellut rakennukset
Franke Sloothaak

Franke Sloothaak (s. 2. helmikuuta 1958 Heerenveen, Alankomaat) on saksalainen esteratsastaja. Hän on voittanut kaksi olympiakultaa ja kolme maailmanmestaruutta. Sloothaak osallistui neljiin olympialaisiin. Los Angelesissa 1984 hän saavutti ratsunaan Farmer Länsi-Saksan edustajana joukkuekilpailussa pronssia ja sijoittui henkilökohtaisessa kilpailussa 11:nneksi. Soulissa 1988 ratsuna oli Walzerkönig ja hän voitti joukkuekilpailussa kultaa sekä sijoittui henkilökohtaisessa kilpailussa seitsemänneksi. Barcelonassa 1992 hän sijoittui Prestige-ratsullaan joukkuekilpailussa 11:nneksi eikä menestynyt henkilökohtaisessa kilpailussa senkään vertaa. Atlantassa 1996 hän ratsasti Jolylla joukkuekilpailussa kultaa. Haagin MM-kilpailuissa 1994 Sloothaak voitti kultaa sekä henkilökohtaisessa että joukkuekilpailussa. Rooman MM-kilpailuissa 1998 hän voitti kultaa joukkuekilpailussa ja saavutti pronssia henkilökohtaisessa kilpailussa. == Lähteet == Luokka:Saksalaiset esteratsastajat Luokka:Saksalaiset olympiavoittajat Luokka:Vuonna 1958 syntyneet Luokka:Elävät henkilöt
Cian O’Connor

Cian O'Connor (s. 12. marraskuuta 1979 Dublin) on irlantilainen esteratsastaja ja olympiamitalisti. O'Connor voitti Ateenan olympialaisissa 2004 esteratsastuksen henkilökohtaisen kilpailun. Hänen Waterford Crystal -ratsustaan löytyi dopingtestissä kuitenkin kiellettyä ainetta, ja O'Connor menetti kisojen jälkeen kultamitalinsa. Samalla Irlanti menetti joukkuekilpailun seitsemännen sijansa. O'Connor kilpaili olympialaisissa seuraavan kerran Lontoossa 2012 ja saavutti Blue Loyd 12 -ratsullaan henkilökohtaisessa kilpailussa pronssia. Kesällä 2021 kilpailluissa Tokion olympialaisissa hän sijoittui henkilökohtaisessa kilpailussa seitsemänneksi. == Lähteet == Luokka:Irlantilaiset esteratsastajat Luokka:Irlantilaiset olympiamitalistit Luokka:Vuonna 1979 syntyneet Luokka:Elävät henkilöt
Ulrich Kirchhoff

Ulrich Günter Hermann "Uli" Kirchhoff (s. 9. elokuuta 1967 Lohne, Länsi-Saksa) on saksalais-ukrainalainen esteratsastaja. Hän voitti olympiakultaa Atlantassa 1996 niin henkilökohtaisessa kuin joukkuekilpailussakin. Ratsuna hänellä oli Jus de Pommes, joka kuoli pari viikkoa kisojen jälkeen. Rio de Janeiron olympialaisissa 2016 hän edusti Prince de la Mare -ratsullaan Ukrainaa ja sijoittui joukkuekilpailussa 13:nneksi sekä henkilökohtaisessa kilpailussa 43:nneksi. == Lähteet == Luokka:Saksalaiset esteratsastajat Luokka:Ukrainalaiset esteratsastajat Luokka:Saksalaiset olympiavoittajat Luokka:Vuonna 1967 syntyneet Luokka:Elävät henkilöt
Su Manshu

Su Manshu, (; synt. Su Xuanying, , 1884 Jokohama, Japani – 1918 Shanghai, Kiina) oli kiinalainen kirjailija ja taidemaalari. Hänen isänsä oli kiinalainen ja äitinsä japanilainen. Hän omaksui buddhalaisen nimen ja ryhtyi 1904 munkiksi. Työskennellessään toimittajana Shanghaissa hän oli mukana vallankumouksen valmisteluissa. Hän kirjoitti proosaa ja surumielisiä runoja, joiden taiturillinen kieli on herkkää. ==Lähteet== ==Aiheesta muualla== Luokka:Kiinalaiset kirjailijat Luokka:Kiinalaiset taidemaalarit‎ Luokka:Vuonna 1884 syntyneet Luokka:Vuonna 1918 kuolleet
Blyth Tait

Robert Blyth Tait (s. 10. toukokuuta 1961 Whangarei) on uusiseelantilainen kenttäratsastaja. Hän on voittanut yhden olympiakullan ja neljä maailmanmestaruutta. Tait kilpaili Barcelonan olympialaisissa 1992 Messiah- ratsulla ja saavutti hopeaa joukkuekilpailussa sekä pronssia henkilökohtaisessa kilpailussa. Atlantassa 1996 hän voitti Ready Teddy -ratsullaan henkilökohtaisessa kilpailussa kultaa 3,60 pisteen erolla joukkuetoveriinsa Sally Clarkiin. Joukkuekilpailussa Tait ratsasti Chesterfieldillä ja saavutti pronssia. Sydneyn olympialaisissa 2000 Tait sijoittui joukkuekilpailussa Ready Teddyllä kahdeksanneksi mutta jäi henkilökohtaisessa kilpailussa Welton Envoy -ratsulla ilman sijoitusta. Kisojen avajaisissa hän oli joukkueen lipunkantaja. Ateenan olympialaisissa 2004 Tait ratsasti Ready Teddyllä joukkuekilpailussa viidenneksi ja henkilökohtaisessa kilpailussa 18:nneksi. Tait voitti Tukholman MM- kilpailuissa 1990 Messiah-ratsulla kultaa niin henkilökohtaisessa kuin joukkuekilpailussakin. Hän uusi saavutuksensa Ready Teddyllä Rooman MM- kilpailuissa 1998. == Lähteet == Luokka:Uusiseelantilaiset kenttäratsastajat Luokka:Uusiseelantilaiset olympiavoittajat Luokka:Vuonna 1961 syntyneet Luokka:Elävät henkilöt
Villapiippo

Villapiippo (Luzula ulophylla) on vihviläkasvien (Juncaceae) heimoon, piippojen (Luzula) sukuun kuuluva kasvilaji. Se on Uudessa-Seelannissa endeemisenä kasvava piippolaji, jota tavataan vain Uuden-Seelannin Eteläsaarella. Villapiippo kasvaa tavallisesti 9–20 cm korkeaksi, mutta voi kasvaa hieman korkeammaksi tai jäädä matalammaksikin. Lehtien laidat ja takapinnat ovat vaaleiden karvojen peittämät. Lehtien kärjet ovat terävät. Kukinto on tähkää muistuttava kukkarykelmä ja kukissa on tavallisesti kolme, joskus neljästä kuuteen, hedettä. == Lähteet == == Aiheesta muualla == * Suomen Lajitietokeskus: Villapiippo (Luzula ulophylla) * Global Biodiversity Information Facility (GBIF): Luzula ulophylla Luokka:Piipot
Shine (Anette Olzonin albumi)

Shine on ruotsalaisen laulajan Anette Olzonin debyyttialbumi, joka julkaistiin 28. maaliskuuta 2014 == Kappaleet == # # # # # # # # # # == Arvostelut == * Desibeli.net: Anette Olzon: Shine Viitattu 14.11.2022. * Rumba: Nightwishin varjosta ei niin vain päästäkään, huomaa Anette Olzon soololevyllään Viitattu 8.10.2021. == Lähteet == Luokka:Vuoden 2014 esikoisalbumit
Sun Li

Sun Li (; 1913 Anping, Hebei, Kiina – 2002Sun li (1913–2002), China Central Television, viitattu 8.10.2021 ) oli kiinalainen kirjailija ja toimittaja. Hän toimi opettajana 1930-luvulla sekä vuodesta 1943. Vuodesta 1949 hän toimi muun muassa Tianjinin päivälehden päätoimittajana. Toisen maailmansodan aikana hän toimi kulttuurivirkamiehenä. Sun Li edustaa tuotannossaan sosialistista realismia, esimerkiksi 1945 ilmestyneessä romaanissa Hehua dian hän kuvaa sodan pyörteisiin joutuneita sankarillisia talonpoikia. Samaa aihepiiriä käsittelevät myöhemmätkin romaanit. ==Lähteet== Luokka:Kiinalaiset kirjailijat Luokka:Kiinalaiset toimittajat Luokka:Vuonna 1913 syntyneet Luokka:Vuonna 2002 kuolleet
Strong (Anette Olzonin albumi)

Strong on ruotsalaisen laulajan Anette Olzonin toinen studioalbumi, joka julkaistiin 10. syyskuuta 2021 == Kappaleet == # # # # # # # # # # # == Kokoonpano == * Anette Olzon - laulu * Magnus Karlsson - kitara * Anders Köllerfors - rummut * Johan Husgafvel – basso == Arvostelut == * Imperiumi: 7-/10Levyarvostelu: Olzon, Anette - Strong Viitattu 14.11.2022. * Inferno: Paikoin iskevä, paikoin turhan varman päälle pelaava -arviossa Anette Olzon Viitattu 14.11.2021. * Soundi: Levyarvio: Paluu raskaampaan materiaaliin – Anette Olzon korjaa soolouransa suuntaa popista takaisin kohti metallia Viitattu 8.10.2021. == Lähteet == Luokka:Vuoden 2021 albumit
Vaughn Jefferis

Vaughn Fraser Jefferis (s. 20. toukokuuta 1961 Huntly) on uusiseelantilainen kenttäratsastaja. Hän on saavuttanut yhden olympiamitalin ja voittanut kaksi maailmanmestaruutta. Jefferis saavutti Atlantan olympialaisissa 1996 Bounce- ratsullaan pronssia joukkuekilpailussa. Sydneyn olympialaisissa 2000 hän ratsasti edelleen Bouncella ja sijoittui joukkuekilpailussa kahdeksanneksi. Jefferis voitti Haagin MM-kilpailuissa 1994 Bouncella kultaa henkilökohtaisessa kilpailussa 1,20 pisteen erolla yhdysvaltalaiseen Dorothy Trappiin. Rooman MM-kilpailuissa 1998 hän voitti kultaa joukkuekilpailussa. == Lähteet == Luokka:Uusiseelantilaiset kenttäratsastajat Luokka:Uusiseelantilaiset olympiamitalistit Luokka:Vuonna 1961 syntyneet Luokka:Elävät henkilöt
Vicky Latta

Victoria Jane "Vicky" Latta (s. 10. kesäkuuta 1951 Auckland) on uusiseelantilainen kenttäratsastaja. Hän saavutti Barcelonan olympialaisissa 1992 Chief-ratsullaan hopeaa joukkuekilpailussa ja sijoittui neljänneksi henkilökohtaisessa kilpailussa hävittyään pronssin ottaneelle joukkuetoverilleen Blyth Taitille 0,20 pistettä. Latta saavutti Atlantan olympialaisissa 1996 pronssia joukkuekilpailussa. Ratsuna oli tällä kertaa Broadcast News. == Lähteet == Luokka:Uusiseelantilaiset kenttäratsastajat Luokka:Uusiseelantilaiset olympiamitalistit Luokka:Vuonna 1951 syntyneet Luokka:Elävät henkilöt
Mariama Jamanka

Mariama Jamanka (s. 23. elokuuta 1990 Berliini) on saksalainen rattikelkkailija. Hän voitti kahden naisen rattikelkkailussa olympiakultaa Pyeongchangissa 2018 parinaan Lisa Buckwitz. Mamanka on voittanut kaksi maailmanmestaruutta. Vuonna 2017 Königsseen MM-kilpailuissa hän voitti kultaa skeleton- ja rattikelkkailun sekajoukkueiden kilpailussa, johon hän osallistui kahden naisen rattikelkalla Franziska Bertelsin parina. Vuonna 2019 Whistlerin MM-kilpailuissa Mamanka voitti kahden naisen rattikelkkailun Annika Drazekin kanssa. Vuonna 2017 Jamanka ja Drazek voittivat Winterbergissä Euroopan- mestaruuden. == Lähteet == Luokka:Saksalaiset rattikelkkailijat Luokka:Saksalaiset olympiavoittajat Luokka:Vuonna 1990 syntyneet Luokka:Elävät henkilöt
Lisa Buckwitz

Lisa Buckwitz (s. 2. joulukuuta 1994 Berliini) on saksalainen rattikelkkailija. Hän voitti kahden naisen rattikelkkailussa olympiakultaa Pyeongchangissa 2018 parinaan Mariama Jamanka. Vuonna 2022 Buckwitz edusti Saksaa Pekingin talviolympialaisissa ja tiimi tuli neljännelle sijalle. == Lähteet == Luokka:Saksalaiset rattikelkkailijat Luokka:Saksalaiset olympiavoittajat Luokka:Vuonna 1994 syntyneet Luokka:Elävät henkilöt
Kaukasiankotapähkinä

Kaukasiankotapähkinä (Staphylea colchica) on kotapähkinöiden (Staphylea) sukuun kuuluva kasvilaji, joka on kotoisin eteläisen Kaukasuksen metsistä. Kaukasiankotapähkinä on kausivihanta pensas, joka kasvaa tavallisesti noin 3–4,5 metriä korkeaksi ja leveäksi muodostaen tiheiköitä. Lehdet ovat kerrannaisia ja niissä on kolmesta viiteen lehdykkää. Lehdykät ovat vajaat 10 cm pitkiä, muodoltaan soikeanpuikeita ja laidoiltaan hienosahalaitaisia. Kukkivien varsien lehdet ovat yleensä kolmilehdykkäisiä ja muut lehdet ovat tavallisesti viisilehdykkäisiä. Kaukasiankotapähkinän kukintona on pysty kerrannaisterttu, jonka kukat ovat muodoltaan kellomaisia, viisiterälehtisiä ja väriltään vihertävänvalkoisia. Kaukasiankotapähkinä kukkii keväällä touko–kesäkuussa. Kaukasiankotapähkinää käytetään koristekasvina ja monien mielestä se sekä siitä jalostetut lajikkeet ovat kotapähkinöistä näyttävimpiä. Kaukasiankotapähkinä sopii kasvatettavaksi jokseenkin varjoisaan paikkaan, kuten metsänreunaan, mutta sitä voi kasvattaa myös pensasaitana. Se kasvaa helposti kausikosteassa, ravinteikkaassa sekä hyvin vettä läpäisevässä maaperässä täydessä auringon valossa tai puolivarjossa. Parhaiten se menestyy puolivarjossa. Kaukasiankotapähkinä kestää enintään noin –20°C:n pakkasia. == Lähteet == * Missouri Botanical Garden: Staphylea colchica == Aiheesta muualla == * Laji.fi: Kaukasiankotapähkinä (Staphylea colchica) * Trees and Shrubs Online: Staphylea colchica * Global Biodiversity Information Facility (GBIF): Staphylea colchica Luokka:Kotapähkinäkasvit
Tougourin departementti

Tougourin departementti on departementti Namentengan läänissä Pohjois-Burkina Fasossa. Sen pääkaupunki on Tougouri. Tougourissa asui vuonna 2003 noin 76 824 asukasta == Tougorin kaupungit ja kylät == * Tougourin departementti ja maaseutukunta koostuu hallinnollisesti 42 kylästä, mukaan lukien samanniminen alueen pääkaupunki väestötiedot saatu vuoden 2006 yleisestä väestönlaskennasta) ** Tougouri (6 977 asukasta), (Departementin pääkaupunki) ** Alfiré (1 920 asukasta) ** Ambkaongo (1 317 asukasta) ** Bagade (2 681 asukasta) ** Bagmaskierga (1 059 asukasta) ** Boulhiba (162 asukasta) ** Dabossomnoré (2 042 asukasta) ** Daouirba (1 989 asukasta) ** Gargo (3 928 asukasta) ** Gompelgo (2 691 asukasta) ** Kalitaguin (2 475 asukasta) ** Koulponsogho (1 400 asukasta) ** Kombangbédo (740 asukasta) ** Lougouzou (357 asukasta) ** Nabelin (1 944 asukasta) ** Namassa (771 asukasta) ** Nanbox-Yiri (459 asukasta) ** Namtenga (1 491 asukasta) *Naré (1 606 asukasta) ** Naré- Yarcé (1 295 asukasta) ** Nassobgué (674 asukasta) ** Nioundougou (1 244 asukasta) ** Ouagamcé (1 808 asukasta) ** Ouanapam (858 asukasta) ** Ouattigué (226 asukasta) ** Paspanga (702 asukasta) ** Pelga (3 154 asukasta) ** Regtenga (799 asukasta) ** Satembila (1 450 asukasta) ** Sagouem (1 926 asukasta) ** Taffogo (6 765 asukasta) ** Taonsgho (1 575 asukasta) ** Tidimtoa (1 584 asukasta) ** Tonga (4 091 asukasta) ** Tilga-Bangré (1 145 asukasta) ** Tissimi (2 069 asukasta) ** Towacé (2 391 asukasta) ** Toyogodin (3 348 asukasta) ** Yaguin (576 asukasta) ** Yoada (857 asukasta) ** Zomnogo-Bangré (1 378 asukasta) ** Zorgho (800 asukasta) == Hyvinvointi ja koulutus == Departementissa on seitsemän hoito- ja sosiaali edistämiskeskusta (CSPS) Tilgassa , Dabossomnoréssa , Toyogodinissa , Namtengassa , Pelgassa , Taffogossa ja Gargossa. Lääkärikeskus sen sijaan on (CM) on Tougourissa ja lääkärikeskus jossa on kirurginen haara (CMA) on Boulsan provinssissa == Lähteet == Luokka:Burkina Fason maantiede
Hyperactive

Hyperactive on suomalaisen metalcore-yhtye One Morning Leftin studioalbumi, joka julkaistiin 21. toukokuuta 2021. == Kappaleet == # # # # # # # # # # == Arvostelut == * Kaaoszine: 9/10Neonvärejä, retroestetiikkaa ja rikollisen hyviä kertosäkeitä: arvostelussa One Morning Leftin timanttinen ”Hyperactive” Viitattu 8.10.2021. * Soundi: Levyarvio: One Morning Leftin nelosalbumi on nimensä väärtti – Hyperaktiivinen yhtye ei ota itseään turhan vakavasti Viitattu 8.10.2021. == Lähteet == Luokka:Vuoden 2021 albumit
Keihäskala

Keihäskala (Anotopterus pharao) on keihäskaloihin kuuluva kalalaji. Lajia tavataan syvistä vesistä Atlantin pohjoisosista. ==Taksonomia== Keihäskalaa pidettiin aiemmin levinneisyydeltään kaikista kylmistä valtameristä tavattavana lajina. Se on sittemmin jaettu useammaksi lajiksi ja nykyään vain Pohjois-Atlantin populaatioiden katsotaan kuuluvan lajiin A. pharao. Eräät lähteet kuten IUCN katsoo lajin olevan edelleen kosmopoliitti. Keihäskalan ja muiden Anotopterus-suvun lajien asema auloppikaloissa on hieman epäselvä ja toisinaan se sijoitetaan barrakudinojen (Paralepididae) heimoon. ==Koko ja ulkonäkö== Keihäskala voi kasvaa suurimmillaan 146 cm:n mittaiseksi ja keskimäärin ne saavuttavat 85 cm:n pituuden. Ruumiinrakenteeltaan laji on pitkänomainen ja sen leuat ovat hyvin pitkät ja suu on suuri. Alaleuka työntyy hieman yläleukaa pidemmälle. Keihäskalalla ei ole selkäevää, mutta sillä on rasvaevä. Rintaevät ovat hyvin pienet. Väriltään kala on selästään hopeanharmaa tai musta ja vatsastaan vaaleampi. ==Levinneisyys ja elintavat== Keihäskalaa tavataan Atlantilla Davisinsalmelta Kanariansaarille ulottuvalta alueelta. Se on syvien vesien kala ja liikkuu tyypillisesti 500-2 000 metrin syvyydessä. Lajin ravintoa ovat erityisesti kalat, mutta se voi syödä myös esimerkiksi äyriäisiä, kalmareita ja salpoja. ==Lähteet== Luokka:Auloppikalat
Suomen koulukuvausliitto

Suomen koulukuvausliitto on yleishyödyllinen toimialajärjestö, johon valtaosa suomalaisista koulukuvauspalveluja tarjoavista yrityksistä kuuluu. Liiton jäsenet kuvaavat yli 98 % kaikista Suomen päiväkoti- ja kouluikäisistä. Suomen koulukuvausliiton tarkoituksena on kehittää, edustaa ja valvoa koulu-, päiväkoti-, rippi-, urheilu- ja armeijakuvauksien sekä muiden vastaavien ryhmäkuvausten alalla toimivien yritysten ja yhteisöjen yleisiä ja yhteisiä etuja. Suomen koulukuvausliitto edistää jäsentensä välistä yhteistoimintaa ja parantaa alan yleisiä toimintaedellytyksiä sekä kehittää valokuvan, alan ja alalla toimivien arvostusta ja asemaa sekä toimintamalleja. Lisäksi Suomen koulukuvausliitto toimii alan itsesäätelyelimenä. Koulukuvauksella on pitkät perinteet ja se on tutkitusti haluttu palvelu. Suomen koulukuvausliiton yhdessä Taloustutkimuksen kanssa tekemän tutkimuksen (2021) mukaan vanhemmat pitävät koulu- ja päiväkotikuvausta tärkeänä: 82 prosenttia vanhemmista oli sitä mieltä, että koulun ja päiväkodin tulee järjestää kuvaustapahtuma. == Lähteet == Luokka:Suomen koulutus
Jules Supervielle

Jules Supervielle (1884 Montevideo, Uruguay – 1960 Pariisi, Ranska) oli uruguaylais-ranskalainen kirjailija. Supervielle oli alle vuoden ikäinen kun hänen vanhempansa kuolivat.Historique: Jules Supervielle. webetab.ac- bordeaux.fr (Archive.org) viitattu 8.10.2021 Hän paljasti ensimmäisen maailmansodan aikana kirjesensorina toimiessaan vakooja Mata Harin. Hän asui vuorotellen Etelä-Amerikassa ja Ranskassa. Vaikka hänen tuotannossaan on surrealistisia piirteitä, hän on ensisijaisesti panteisti. ==Suomennettuja runoja== ;LähdeJules Supervielle , Luettelo suomennetuista runoista. Lahden kaupunginkirjaston runotietokanta. Päivitetty 28.9.2021, viitattu 8.10.2021 ;Antologioissa * Hevonen taiteessa, runoudessa, historiassa, toim. Ritva Haavikko, Helsinki: WSOY 2003 ISBN 951-0-22877-X * Tuhat laulujen vuotta: valikoima länsimaista lyriikkaa, toim. Aale Tynni, Helsinki: WSOY 1957, 1974 ISBN 951-0-06216-2, 2004 ISBN 951-0-29121-8 * Salaperäinen seurue: runoja jotka tulivat ja jäivät, suom. ja toim. Pentti Saaritsa, WSOY 1997 ISBN 951-0-22208-9 * Suurempi kuin sydämeni: uskonnollista runoutta 1900-luvun Euroopassa, toim. ja suom. Anna-Maija Raittila, Helsinki: Kirjapaja 1982 ISBN 951-621-339-1 ;Runot * Ajan hevoset, suom. Markku Paasonen, teoksessa: Hevonen taiteessa, runoudessa, historiassa * Elämä (Vivre), suom. Aale Tynni, teoksessa: Tuhat laulujen vuotta * Jumala ajattelee ihmistä (Dieu Pense à l'Homme), suom. Aale Tynni, teoksessa: Tuhat laulujen vuotta (vain laitoksissa 1974, 2004) * Lautréamont, suom. Pentti Saaritsa, teoksessa: Salaperäinen seurue * Poppeli tähtien alla (Un peuplier sous les étoiles), suom. Aale Tynni, teoksessa: Tuhat laulujen vuotta * Rukous tuntemattomalle, suom. Anna- Maija Raittila, teoksessa: Suurempi kuin sydämeni * Sairaus, suom. Annikki Tähkä ja Henry G. Gröndahl, julkaisussa: Ajan kirja: kirjallinen neljännesvuosilehti 1949 ; nro 3 * Tuntemattomat ystävät, suom. Pentti Saaritsa, teoksessa: Salaperäinen seurue Markku Paasosen suomentamia Superviellen runoja on julkaistu Nuori voima -lehdessä (1998: 2).Nuori voima, finna.fi, viitattu 8.10.2021 ==Lähteet== ==Aiheesta muualla== * Luokka:Uruguaylaiset kirjailijat Luokka:Ranskalaiset kirjailijat Luokka:Vuonna 1884 syntyneet Luokka:Vuonna 1960 kuolleet
Ritolampi (Suomussalmi)

Ritolampi on saareton järvi Suomussalmen kunnassa Kainuun koillisosassa. Sen pinta-ala on 25,5 hehtaaria. Etäisyys Kajaanista on 138 kilometriä pohjoiskoilliseen.Ritolampi. Järviwiki. Viitattu 3.10.2021. == Maantiede == Ritolammen pituus etelästä pohjoiseen on 900 metriä. Järvi kapenee voimakkaasti etelää kohden. Ritolammen keskiosassa on 15 metrin syvänne, jota ympäröi noin kahden hehtaarin laajuinen vähintään 10 metriä syvä alue. Järvet pohjoiset ja koilliset osat ovat matalia. Kapea kannas ja kaakkoon suuntaava Ritoniemi erottavat Ritolampea Saarijärvestä, jonka korkeustaso on puoli metriä Ritolampea alempi. Ritolammen ympäristössä on asutusta ja peltomaata. Ritolammen vesitilavuus on 863 000 kuutiometriä eli 863 miljoonaa litraa. Ritolampi (59.523.1.020) kuuluu Saarijärven alueeseen (59.523), joka on kolmannen jakovaiheen vesistö Oulujoen vesistössä (59). Toinen jakovaihe on Hossanjoen alue (59.52) ja ensimmäinen on Kiantajärven reitin valuma-alue (59.5). Ritolampi on Saarijärven alueen kolmanneksi laajin vakavesi. Laajimmat ovat Saarijärvi ja Alanteenjärvi. Saarijärven alueeseen kuuluu 19 vähintään hehtaarin laajuista vakavettä.Saarijärven alue (59.523). Järviwiki. Viitattu 3.10.2021. Suomussalmen Ritolampi on toiseksi laajin Suomen kuudesta Ritolammesta. Laajin on Pudasjärven 40-hehtaarinen Ritolampi.Ritolampi. Järviwiki. Viitattu 3.10.2021. == Lähteet == Luokka:Suomussalmen järvet Luokka:Kiantajärven reitin valuma-alue
Huosiusjärvi

Huosiusjärvi on paikoin syvä metsäjärvi Hossan kansallispuistossa Suomussalmen koillisosassa Kainuun maakunnassa. Sen pinta-ala on 76 hehtaaria. Etäisyys Kajaanista on 161 kilometriä pohjoiskoilliseen.Huosiusjärvi. Järviwiki. Viitattu 3.10.2021. == Maantiede == Huosiusjärven rantaviiva polveilee ja sen pituus on lähes 10 kilometriä. Etäisyys järven kaakkoisrannalta luoteisrannalle on kaksi kilometriä. Järvessä on useita vähintään kymmenen metriä syviä vyöhykkeitä. Laajin ja syvin sijaitsee altaan keskivaiheilla, sen sisällä on syvin kohta, 31 metriä. Syvän alueen länsipuolella sijaitsee noin 40 aaria laaja Huosiuksensaari, jonka länsipuolella on 19-metrinen syvänne. Huosiusjärven pohjoisosa koostuu järven pinta-alaan nähden laajoista lahdista, jotka ovat matalia. Huosiusjärven lähistöllä on useita järviä. Koillisessa sijaitsee Hypäs, kaakossa Öllöri, etelässä Jatkonjärvi, Kenttijärvi ja Hossanjärvi ja luoteessa Syvä-Hoilua, joka laskee Torkonluikean välityksellä Huosiusjärveen. Hypäs laskee Iikoskea Huosiusjärveen. Huosiusjärvi laskee Huosivirtaa Kenttijärveen (214,1 metriä mpy). Huosiusjärven ja Kenttijärven välissä sijaitsee Huosiharju. Huosiusjärven vesitilavuus on 4 153 000 kuutiometriä. Huosiusjärvi (59.531.1.001) kuuluu Iijärven lähialueeseen (59.531), joka on kolmannen jakovaiheen vesistö Oulujoen vesistössä (59). Toinen jakovaihe on Iijärven valuma-alue (59.53) ja ensimmäinen Kiantajärven reitin valuma-alue (59.5). Huosiusjärvi on kolmanneksi laajin Iijärven lähialueen 18:sta vähintään hehtaarin laajuisesta vakavedestä. Laajimmat ovat Iijärvi ja Haapolampi. Huosiusjärveä seuraa Hypäs ja Turusenjärvi.Iijärven lähialue (59.531). Järviwiki. Viitattu 3.10.2021. == Lähteet == Luokka:Suomussalmen järvet Luokka:Kiantajärven reitin valuma-alue
Öllöri

Öllöri on kirkasvetinen suppajärvi Suomussalmen koillisosassa Kainuun maakunnassa. Sen pinta-ala on 53 hehtaaria ja vesitilavuus 5 kuutiohehtometriä. Etäisyys Kajaanista on 162 kilometriä pohjoiskoilliseen.Öllöri. Järviwiki. Viitattu 3.10.2021. == Maantiede == Öllöri kapenee kaakosta luoteeseen kohti järven keskiosaa, jonka leveys on noin 60 metriä. Keskiosasta luoteeseen järvi jälleen levenee. Saaria ei ole. Öllörin luoteispuoliskolla sijaitsee noin hehtaarin laajuinen vähintään 30 metriä syvä vyöhyke, jonka keskellä on järven syvin kohta, 36 metriä. Öllörin kaakkoispuoliskon syvin kohta on 23 metriä. Noin neljäsosa järvestä on vähintään 15 metriä syvä. Öllörin itäpuolella sijaitsee Poikkeusjärvi, järvien välisellä kannaksella on maantie ja pientaloja. Hossanlahdenharju erottaa Öllöriä sen länsipuolisesta Hossanjärvestä. Öllörin luoteisrannalla sijaitsee Hossan luontokeskus. Öllörin vesitilavuus on 5 016 000 kuutiometriä. Öllöri (59.522.1.038) kuuluu Hossanjärven alueeseen (59.522), joka on kolmannen jakovaiheen vesistö Oulujoen vesistössä (59). Toinen jakovaihe on Hossanjoen alue (59.52) ja ensimmäinen Kiantajärven reitin valuma-alue (59.5). Öllöri on kolmanneksi laajin Hossanjärven alueen 40:stä vähintään hehtaarin laajuisesta vakavedestä. Laajimmat ovat Hossanjärvi ja Poikkeusjärvi.Hossanjärven alue (59.522). Järviwiki. Viitattu 3.10.2021. == Lähteet == Luokka:Suomussalmen järvet Luokka:Kiantajärven reitin valuma-alue
Metalcore Superstars

Metalcore Superstars on suomalaisen metalcore-yhtye One Morning Leftin studioalbumi, joka julkaistiin 20. huhtikuuta 2016. == Kappaleet == # # # # # # # # # # # == Arvostelut == * Kaaoszine: 10/10One Morning Left – Metalcore Superstars Viitattu 8.10.2021. * Soundi: One Morning Left: Metalcore Superstars Viitattu 8.10.2021. == Lähteet == Luokka:Vuoden 2016 albumit
Hemträsket

Hemträsket voi tarkoittaa muiden muassa seuraavia: * Hemträsket, järvi Siuntionjoen vesistössä Lohjalla Suomessa * Hemträsket, järvi Rånejoen vesistössä Luulajan kunnassa Ruotsissa * Hemträsket, järvi Kullaanjärven vesisrössä Raaseporissa Suomessa * Kotojärvi (), järvi Ilolanjoen vesistössä Myrskylässä Suomessa ==Katso myös== * Kotojärvi Luokka:Järvien täsmennyssivut
Our Sceneration

Our Sceneration on suomalaisen metalcore-yhtye One Morning Leftin studioalbumi, joka julkaistiin 22. helmikuuta 2013. == Kappaleet == # # # # # # # # # # # == Arvostelut == * Imperiumi: 7/10One Morning Left – Our Sceneration Viitattu 8.10.2021. * Kaaoszine: 6/10One Morning Left – Our Sceneration Viitattu 8.10.2021. == Lähteet == Luokka:Vuoden 2013 albumit
Kalle Tuppurainen

Kalle Tuppurainen (28. marraskuuta 1904 Maaninka – 1. tammikuuta 1954 Lapinlahti) oli suomalainen hiihtäjä. Hän kilpaili Suomen joukkueessa näytöslajina olleessa sotilaspartiohiihdossa vuoden 1928 talviolympialaisissa. Joukkue, jossa hiihtivät hänen lisäkseen Eino Kuvaja, Esko Järvinen ja Veikko Ruotsalainen, sijoittui toiseksi. Hiihdon maailmanmestaruuskilpailuissa 1938 hän sijoittui 51:nneksi 50 kilometrillä. Ammatiltaan Tuppurainen oli poliisi. == Lähteet == Luokka:Suomalaiset maastohiihtäjät Luokka:Suomalaiset ampumahiihtäjät Luokka:Suomalaiset poliisit Luokka:Vuonna 1904 syntyneet Luokka:Vuonna 1954 kuolleet